CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL53 8NS.

Cofnodion Cyngor Cymuned Tudweiliog a gynhaliwyd yn y Ganolfan Nos Lun,12fed Mehefin,2017.

Presennol: Gareth Jones, Seimon Glyn, Alan Hughes, William Owen, Sian Parri,

Medwyn Jones, Henry Hughes,John Davies.

Ymddiheuriadau: Humphrey Williams.

Cyn dechrau y cyfarfod arwyddwyd y ffurflenni Derbyn Swydd gan y Cynghorwyr.

1. Cadeiriwyd gan John Davies ac estynodd groeso i bawb i’r cyfarfod a llongyfarch

Henry Hughes, William Owen a Robin Williams ar gael eu cyfethol.

2. Derbyniwyd cofnodion y 10fed Ebrill a’r 8fed Fai yn rhai cywir.

3. MATERION YN CODI O’R COFNODION.

a. MYNWENT NEWYDD – dywedodd Seimon ei fod wedi cael gair gyda’r

Cyfreithiwr oedd wedi edrych dros y Gweithredoedd ac yn datgan fod y

ddogfen wedi eu harwyddo gan ddau grwp, sef y rhoi a’r derbyn a’r

ddogfen arall gyda ‘seal’ Gyfreithlon arni ym meddiant y Cyfreithiwr.

Mae y Gweithredoedd hefyd yn dangos mae Cynghorwyr Cyngor Tudweiliog

yw yr Ymddiriedolwyr. Pasiwyd i aros tan y Cyngor nesaf i edrych a fydd gan

Richard unrhyw wybodaeth parthed tir.

b. ARCHWILIAD – dywedodd y clerc fod y cyfrifon a’r llyfrau yn mynd i mewn

Dydd Iau nesaf a phasiwyd i gael cyfarfod arbennig ar y 26ain Mehefin i gael

eu cymeradwyo gan y Cyngor cyn iddynt gael eu hanfon at y BDO.

c. BWTHYN, LLANGWNNADL – dywedodd y clerc ei bod ar ddeall fod yr Heddlu

wedi bod yn edrych ar y camera ond nid yw wedi dod yn ol ati oherwydd ei fod

yn wael.

ch. DIFFIBIWLETOR – dywedodd Alan ei fod wedi cael gwybodaeth gan GIG a

pasiwyd y wybodaeth ymlaen i Wil. Mae yn costio tua £1,600 a rhaid i’r

cyhoedd gyfrannu hanner y gost. Dywedodd Seimon ei fod am gysylltu a

Pwyllgor Goleuadau Dolig a dywedodd Medwyn y buasai yn fodlon gwneud

rhywbeth i godi pres.

Yn ail hanner y cyfarfod etholwyd Richard Williams yn Gadeirydd am y flwyddyn 2017-2018.

Dewisiwyd Sian Parri yn Is-gadeirydd ac absenoldeb y Cadeirydd cadeiriodd yr ail

hanner.

4. GOHEBIAETHAU.

a. UN LLAIS CYMRU – cynhelir cyfarfod nos Fercher, 14eg Fehefin,2017 yn

Swyddfeydd y Cyngor, Caernarfon am 7 y.h. Derbyniwyd ffurflenni i

ddewis Cadeirydd ac Is-gadeirydd a dywedodd Sian y buasai yn cael gair

gyda Luned Evans.

b. CYDBWYLLGOR YMGYNGHOROL AHNE LLYN – derbyniwyd llythyr yn

gofyn am gynrychiolaeth o’r Cyngor a dywedodd Sian ei bod ar y

Cydbwyllgor yn barod.

5. UFA.

a. POLISIAU

Mabwysiadwyd Polisi Rheolau Sefydlog, Polisi Rheoliadau Cyllido,

Polisi Asesiadau Risg y Cyngor a Polisi Iaith. ‘Roedd y Cyngor wedi trafod y

Cod Ymddygiad yn Mis Mehefin,2017.

b. TORRI LLWYBAU – pasiwyd i ofyn i Andrew Pozzi dorri llwybrau eleni.

c. LLYWODRAETHWYR TUDWEILIOG – dywedodd Glenys nad oedd

cynrychiolaeth wedi bod o’r Cyngor yn ystod y flwyddyn a bod y Pennaeth

yn fodlon cyfethol rhywun arall os nad oedd cynrychiolaeth. Dywedodd

Medwyn ei fod yn fodlon i’w enw fynd ymlaen os nad oedd y Pennaeth wedi

cael enw arall.

ch. LLWYBR MOEL Y BERTH – dywedodd y clerc ei bod wedi derbyn cwyn

parthed y llwybr a gofynnodd i Medwyn pwy sydd yn arfer ei dorri. Dywedodd

Medwyn y buasai yn cael gair gyda Meic ac addawodd Alan i gael gwybod os

yw yn lwybr cyhoeddus a chysylltu a’r clerc iddi gael gair gyda Dewi Owen.

d. AROLWG TRAFFIG – er gwybodaeth dywedodd Seimon fod cyfarfod yn y

pentref dydd Llun nesaf am 10 o’r gloch.

dd. LLWYBR PENCAERAU – gofynnodd Henry beth oedd yn digwydd parthed y

llwybr a dywedodd Seimon fod y cais yn mynd i Apel a all gymeryd 9 mis o

amser eto cyn penderfynnu.

e. MAN PASIO – dywedodd Henry ei fod wedi llwyddo i gael arwydd ar y safle

yn Garnfadryn.

f. MAN PARCIO GER TOWYN – gofynnodd Wil a oedd yn bosibl iddo osod

polion gan fod ceir yn parcio dwy ochr i’r ffordd.

ff. PORTH GOLMON – dywedodd Medwyn fod yn siomedig nad oedd Barry

Davies wedi cysylltu yn dilyn y cyfarfod ar y safle. Dywedodd Seimon ei fod

yn cyfarfod a Barry a buasai yn gofyn beth sydd yn digwydd.

g. STAMPIAU – pasiwyd i arwyddo siec am £50 er mwyn i’r clerc gael stampiau.

CYNHELIR Y CYFARFOD NESAF AR Y 10fed GORFFENNAF,2017 YN NGHANOLFAN TUDWEILIOG AM 7.15.